En mand blev taget på fersk gerning, da han fredag aften brød ind og stjal boremaskiner hos A-Z i Hjørring. Den anholdte, som formentlig er russisk statsborger, havde sammen med en medgerningsmand klippet hul i et hegn og havde på den måde skaffet sig adgang til forretningen. Vidner så, hvad mændene havde gang i, og de alarmerede klokken 21.17 Nordjyllands Politi, som hurtigt rykkede ud til stedet. - Da vi kommer frem er mændene i gang med at stjæle boremaskiner fra butikken. Det lykkes os at anholde den ene gerningsmand og få boremaskinerne tilbage i forretningen, siger vagtchef Carsten Kjær fra Nordjyllands Politi. Den anholdte mand skal afhøres senere lørdag.

Referat:
To mænd brød fredag aften ind og stjal boremaskiner hos A-Z i Hjørring. Den ene blev anholdt.